CELEX: C2004/228/82
Language: sk
Date: 2004-09-11 00:00:00
Title: Rozsudok Súdu prvého stupňa z 10. júna 2004 vo veci T-307/01, Jean-Paul François proti Komisii Európskych spoločenstiev (Úradníci — Disciplinárny režim — Zaradenie na nižší platový stupeň — Zmluva o strážení budov Komisie — Primeraná lehota — Trestné konanie — Žaloba o náhradu škody)

11.9.2004   
            
            
               SK
            
            
               Úradný vestník Európskej únie
            
            
               C 228/37
            
         
      ROZSUDOK SÚDU PRVÉHO STUPŇA
   
   z 10. júna 2004
   vo veci T-307/01, Jean-Paul François proti Komisii Európskych spoločenstiev (1)
   
   (Úradníci - Disciplinárny režim - Zaradenie na nižší platový stupeň - Zmluva o strážení budov Komisie - Primeraná lehota - Trestné konanie - Žaloba o náhradu škody)
   (2004/C 228/82)
   Jazyk konania: francúzština
   Vo veci T-307/01, Jean-Paul Francois, úradník Komisie Európskych spoločenstiev, bytom vo Wavre (Belgicko), v zastúpení: A. Colson, advokát, ktorý si zvolil adresu na doručovanie v Luxemburgu, proti Komisii Európskych spoločenstiev (splnomocnený zástupca: J Currall, právna pomoc: B. Wägenbaur, advokát, ktorý si zvolil adresu na doručovanie v Luxemburgu), predmetom ktorej je, po prvé, návrh na zrušenie rozhodnutia Komisie z 5. apríla 2001, ktorým bola žalobcovi uložená disciplinárna sankcia spočívajúca v zaradení na nižší platobný stupeň a po druhé, žiadosť o náhradu majetkovej a nemajetkovej ujmy, o ktorej sa žalobca domnieva, že ju utrpel, Súd prvého stupňa (piata komora) v zložení: predseda P. Lindh, sudcovia R. García-Valdecasas a J. D. Cooke, tajomník: I. Natsinas, radca, vyhlásil dňa 10. júna 2004 rozsudok, ktorého výrok znie:
   
               1.
            
            
               Rozhodnutie Komisie zo dňa 5. apríla 2001 ukladajúce žalobcovi disciplinárnu sankciu spočívajúcu v zaradení na nižší platový stupeň sa zrušuje.
            
         
               2.
            
            
               Komisia je povinná zaplatiť žalobcovi náhradu nemajetkovej ujmy, ktorú utrpel, vo výške 8 000 Eur.
            
         
               3.
            
            
               Komisia je povinná nahradiť všetky trovy.
            
         
      (1)  Ú. v. ES C 56 z 2.3.2002